Joannes episcopus servus servorum Dei, Adeodato venerabili levite et preposito monasterii Sancti Marcelli siti in territorio Cabilonense, loco Floriaco in vallis Magnimontensis atque Gibriacensis cum omnibus ad se pertinentibus ad prædictum locum Floriacum aspicientibus, et in Cabilonense similiter Boserontensis. Quia suppliciter peciit, cum cuncta congregatione Sancti Marcelli, tua devotio, quatinus apostolica auctoritate benigna compassione eidem loco privilegium de cunctis rebus ubiibi positis, cultis vel incultis, aquis, aquarumque decursibus, tam in Cabilonense, Belnense atque Magnimontense, ut supra dictum, et Divionense et Lugdunense confirmaremus, propter Deum piis petitionibus vestris inclinati, concedimus pio loco et vobis vestrisque successoribus supradicto loco, nonas quoque et decimas, eo modo quo antiqua consuetudo precedentium constat episcoporum, aut expectatur ab his intra quorum parochias sœpedicti loci habitatores jura propria habere videntur, quippiam, secundum precepta regum, singulorumque hominum, donationes quæ ab aliis legaliter, ante donationem vel post, juste concessa videntur, supra nominatorum, sed ut securius et quietius in Dei servitio valeant permanere, ab omni volumus eos fratres ac spirituales cohabitatores pertistere. Nullusque de regibus, comitibus, aliisque regni primoribus cujuslibet cingulo dignitatis prepollens, audeat vel presumat his nostris propter Deum concessis petitionibus quocumque resultare ingenio atque modo, quoniam quod nos paterne compassionis affectu annuimus filiorum nostrorum debet assensu firmari, non, quod absit, superba revellione in aliquo temeraria resultari proterva transgressione. Concessum a Deodato levita, et indictione duodecima et cuncte congregationi suprascripti loci, residente in sede apostolica Domno Jhohanne anno sexto. Si quis contra hoc nostrum privilegium attentaret amodo, nisi intra certum tempus resipuerit, ire temptaverit, anathematis se vinculis canonice noverit colligandum. + Bene valete +. Nonas octobris, per manum Walperti humilimi episcopi sancte Portuensis ecclesie, anno propitio Deo pontificatus Dompni nostri Johannis summi pontificis et universalis PP. in sacratissima sede beati Petri apostoli VI. Indictione duodecima.